# Uvedenie do prevádzky

##

Prepínačom smeru otáčania (7) môžete meniť smer otáčania elektrického náradia. Nie je to však možné vtedy, keď je stlačený vypínač (13).

Pravobežný chod: Na vŕtanie a zaskrutkovávanie skrutiek zatlačte prepínač smeru otáčania (7) doľava až na doraz.

Ľavobežný chod: Na povoľovanie, príp. vyskrutkovávanie skrutiek zatlačte prepínač smeru otáčania (7) doprava až na doraz.

##

Pomocou nastavovacieho kolieska predvoľby krútiaceho momentu (4) môžete v stupňoch predvoliť potrebný krútiaci moment. Pri správnom nastavení sa vkladacie náradie zastaví, keď je skrutka zaskrutkovaná lícujúc materiál, alebo je dosiahnutý nastavený krútiaci moment. V polohe je prerušovacia spojka deaktivovaná, napr. na vŕtanie alebo skrutkovanie veľkých skrutiek. Na tomto stupni dosiahnete maximálny krútiaci moment.

##

- Prepínač rýchlostných stupňov (6) môžete ovládať pri zastavenom alebo bežiacom elektrickom náradí. Nemalo by sa to vykonať pri plnom zaťažení alebo maximálnych otáčkach.

Stupeň I:

Nízky rozsah otáčok; vhodný na práce s veľkým vŕtacím priemerom alebo na skrutkovanie.

Stupeň II:

Vysoký rozsah otáčok; vhodný na vŕtanie a vŕtanie s príklepom pri malom a strednom vŕtacom priemere.

##

## AdvancedDrill 18V-80:

Skrutkovanie

Ak chcete zaskrutkovať malé a stredné skrutky, nastavte nastavovacie koliesko krútiaceho momentu (4) na požadovaný krútiaci moment.

Skrutkovanie a vŕtanie

Pri skrutkovaní veľkých skrutiek a pri vŕtaní nastavte nastavovacie koliesko krútiaceho momentu (4) na symbol „vŕtanie/skrutkovanie MAX“.

## AdvancedImpact 18V-80:

Skrutkovanie

Ak chcete zaskrutkovať malé a stredné skrutky, nastavte nastavovacie koliesko predvoľby prevádzkového režimu (5) na symbol „skrutkovanie“.

Nastavte nastavovacie koliesko predvoľby krútiaceho momentu (4) na požadovaný krútiaci moment. Pre maximálny krútiaci moment nastavte nastavovacie koliesko predvoľby prevádzkového režimu (5) na symbol „vŕtanie/skrutkovanie MAX“.

Skrutkovanie a vŕtanie

Pri skrutkovaní veľkých skrutiek a pri vŕtaní nastavte nastavovacie koliesko predvoľby prevádzkového režimu (5) na symbol „vŕtanie/skrutkovanie MAX“.

Vŕtanie s príklepom

Na vŕtanie s príklepom do muriva nastavte nastavovacie koliesko predvoľby prevádzkového režimu (5) na symbol „vŕtanie s príklepom“.

##

Na zapnutie elektrického náradia stlačte vypínač (13) a držte ho stlačený.

Pracovné svetlo (11) svieti pri mierne alebo úplne zatlačenom vypínači (13) a umožňuje osvetlenie pracovnej oblasti pri nepriaznivých svetelných podmienkach.

Na vypnutie elektrického náradia vypínač (13) uvoľnite.

##

Otáčky zapnutého elektrického náradia môžete plynulo regulovať tým, do akej miery stláčate vypínač (13).

Mierny tlak na vypínač (13) vyvolá nízke otáčky. Pri zvýšení tlaku sa otáčky zvýšia.

##

Pri nestlačenom vypínači (13) sa vŕtacie vreteno, a tým aj upínanie nástroja (3) zaaretuje.

To umožňuje zaskrutkovávanie skrutiek aj vtedy, keď je akumulátor (9) vybitý, alebo používanie tohto elektrického náradia ako klasického skrutkovača.

##

Pri používaní v súlade s určením nemôže dôjsť k preťaženiu náradia. Pri príliš veľkom zaťažení alebo prekročení prípustnej teploty akumulátora elektronika vypne elektrické náradie, kým nebude opäť v rozmedzí optimálnej prevádzkovej teploty.

Stredná LED kontrolka indikácie stavu nabitia bliká.